Fahri Korutyrk

Fahri Korutürk (3 gusht 1903 - 12 tetor 1987) ishte politikan, oficer detar dhe diplomat turk. Ai shërbeu si presidenti i gjashtë i Turqisë nga viti 1973 deri mê 1980.

Biografia
Ai lindi më 1903 në Stamboll. Ai ndoqi shkollën e kadetit të marinës në 1916, u diplomua në 1923 dhe nga Akademia Detare në vitin 1933. Në vitin 1936, ai mori pjesë në Konventën Montreux në lidhje me Regjimin e Ngushticave Turke si këshilltar ushtarak. Ai u bë admiral i pasmë në 1950 dhe komandoi njësi të ndryshme deri sa u bë admiral.

Pas daljes në pension të tij në vitin 1960 nga posti i Komandantit të Marinës Turke, Korutürk u emërua nga kreu i shtetit Cemal Gürsel si ambasador turk në Bashkimin Sovjetik (1960-1964) dhe më vonë në Spanjë (1964-1965).

Në vitin 1968, Presidenti Cevdet Sunay e emëroi atë anëtar të senatit. Më 6 prill 1973, Asambleja e Madhe Kombëtare e Turqisë e zgjodhi atë Presidentin e 6-të të Republikës së Turqisë. Gjatë mandatit të tij ai kryesoi pushtimin turk të Qipros më 20 korrik 1974 pasi kryepeshkopi Makarios III u rrëzua nga Garda Kombëtare Qipriote e udhëhequr nga oficerët grekë.

Korutürk i shërbeu mandatit kushtetues prej shtatë vjetësh deri më 6 prill 1980. Më pas ai u bë senator deri në grusht shteti në vitin 1980.

Ai u martua me Emel Korutürk më 1944 dhe ata patën dy djem dhe një vajzë. Mbiemrin e tij, Korutürk,Folja korumak do të thotë "të mbroj", dhe i referohet pritjes së Ataturkut të Korutürk për të ruajtur trashëgiminë e tij. e morri nga Mustafa Qemal Ataturku. Fahri Korutürk vdiq në Moda, Stamboll më 1987.

 Referime 

Kategoria:Lindje 1903
Kategoria:Vdekje 1987
Kategoria:Komandantë i Forcave Detare Turke
Kategoria:Presidentë të Turqisë